చక్ నోరిస్

చక్ నోరిస్ (జ. మార్చి 10, 1940) ఒక అమెరికన్ మార్షల్ ఆర్టిస్ట్, నటుడు. ఇతనికి టాంగ్ సూ డూ, బ్రెజిలియన్ జియు జిట్సూ, జూడో లో బ్లాక్ బెల్ట్ ఉంది. అమెరికన్ వైమానిక దళంలో పనిచేశాక చక్ అనేక మార్షల్ ఆర్ట్స్ పోటీల్లో గెలుపొందాడు. తర్వాత చున్ కుక్ డో అనే తనదైన శైలిని రూపొందించాడు. తర్వాత హాలీవుడ్ లో కొంతమంది సెలెబ్రిటీలకు శిక్షణ ఇవ్వడం ప్రారంభించాడు. 1968 లో ద రెకింగ్ క్రూ అనే సినిమాలో చిన్న పాత్రలో కనిపించాడు. తర్వాత తన స్నేహితుడు, సాటి మార్షల్ ఆర్టిస్ట్ అయిన బ్రూస్ లీ సలహాతో ద వే ఆఫ్ ద డ్రాగన్ (1972) చిత్రంలో ప్రధాన ప్రతినాయక పాత్ర పోషించాడు. నోరిస్ ఇలాంటి పాత్రల్లో నటిస్తుండగానే అతని స్నేహితుడు, విద్యార్థి అయిన స్టీవ్ మెక్‌క్వీన్ అతన్ని నటనను మరింత సీరియస్ గా తీసుకోమని సలహా ఇచ్చాడు.

 మూలాలు 

వర్గం:అమెరికా సినిమా నటులు
వర్గం:1940 జననాలు